36. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 83 της 8/11 Μαΐου 1967 (ΦΕΚ Α΄  69) Περί ρυθμίσεως καθυστερουμένων οφειλών εξ ασφαλιστικών εισφορών προς Οργανισμούς Κοινωνικής Πολιτικής αρμοδιότητος του Υπουργείου Εργασίας. Λαβόν υπ’ όψιν: α)Την απόφασιν περί υπολογισμού του καταβλητέου εις τους μισθωτούς δώρου εορτών, επί των πράγματι καταβαλλομένων αποδοχών. β)Την ανάγκην της τονώσεως του ρυθμού της παραγωγικής δραστηριότητος της οικονομίας της Χώρας. γ)Την ανάγκην υποβοηθήσεως των Οργανισμών Κοινωνικής Ασφαλίσεως εις την πραγματοποίησιν των εσόδων των εκ καθυστερουμένων ασφαλιστικών εισφορών. δ)Τας κρατούσας οικονομικάς συνθήκας, και ε)Σχετικήν εισήγησιν του Υπουργείου Εργασίας, αποφασίζει: 1.Οφειλαί εξ ασφαλιστικών εισφορών προς Οργανισμούς Κοινωνικής Πολιτικής αρμοδιότητος του Υπουργείου Εργασίας, αναγομένων εις χρονικάς περιόδους προγενεστέρας της 1.1.1967, εφ’ όσον το σύνολον τούτων δεν υπερβαίνει το ποσόν των 300.000 δραχμών, απαλλάσσονται παντός προσθέτου τέλους λόγω μη εμπροθέσμου καταβολής και κεφαλαιοποιούμεναι τη αιτήσει του οφειλέτου εξοφλούνται εις 24 ίσας μηνιαίας δόσεις, της πρώτης τούτων καταβλητέας εντός του μηνός Μαΐου 1967. Η κατά τ’ ανωτέρω ευχέρεια παρέχεται υπό τον όρον ότι ουδέν θα οφείλεται εξ απαιτητών κατά τον χρόνον της καταβολής εκάστης δόσεως, ασφαλιστικών εισφορών, αναγομένων εις το από 1.1.1967 και εφεξής χρονικόν διάστημα. 2.Εν περιπτώσει καθυστερήσεως δόσεώς τινος το ποσόν ταύτης επιβαρύνεται δια του κατά τας γενικάς διατάξεις προσθέτου τέλους καθυστερήσεως 1% δι’ έκαστον 10ήμερον καθυστερήσεως (άρθρ. 3 Ν.Δ. 3762/1957) από του τέλους του μηνός, εντός του οποίου ήτο καταβλητέα η δόσις. 3.Η εφαρμογή των διατάξεων περί αναγκαστικών μέτρων προς εξασφάλισιν των απαιτήσεων των Οργανισμών Κοινωνικής Πολιτικής, ουδαμώς επηρεάζεται υπό της παρούσης. 4.Προκειμένου περί οφειλών εργοδοτών υπαγομένων εις την ρύθμισιν της παρούσης, δεν έχουσιν εφαρμογήν αι περί αναστολών ισχύουσαι τυχόν διατάξεις, τόσον ως προς τας δόσεις όσον και ως προς τας από 1.1.1967 και εφεξής απαιτητάς εισφοράς. 5.Η παρούσα δεν έχει εφαρμογήν προκειμένου περί οφειλών ρυθμισθεισών δια του Νόμ. 4489/65 και του εις εκτέλεσιν τούτου εκδοθέντος υπ’ αριθ. 298/66 Β.Δ/τος. 